b'\n_START_ARTICLE_\nBrugde\n_START_SECTION_\nKendetegn\n_START_PARAGRAPH_\nBrugden har som voksen normalt en kropsl\xc3\xa6ngde fra 6,70 meter til 8,80 meter og kan maksimalt blive op til 10 meter lang. Dens olieholdige lever udg\xc3\xb8r omkring 25 procent af dens kropv\xc3\xa6gt, der g\xc3\xb8r dens opdrift i vandet muligt. Farvingen er n\xc3\xa6sten ensfarvet m\xc3\xb8rkegr\xc3\xa5, gr\xc3\xa5brun til sort, hvorved ryggen er m\xc3\xb8rkere end undersiden. Ofte har den p\xc3\xa5 ryggen, p\xc3\xa5 kropssiderne og p\xc3\xa5 hovedets underside lyse og  m\xc3\xb8rke pletter, ogs\xc3\xa5 finnerne er farvet m\xc3\xb8rkegr\xc3\xa5, mens ungdyrene er hvide  med en skarp afgr\xc3\xa6nsning til de overfor m\xc3\xb8rke omr\xc3\xa5der. Meget sj\xc3\xa6ldent kan der forekomme albinisme._NEWLINE_Brystfinnerne er meget brede. Den har to rygfinner, hvoraf  den f\xc3\xb8rste er lidt st\xc3\xb8rre end den anden.Foruden dem besidder den ogs\xc3\xa5 er par mavefinner, en analfinne, som cirka har den samme st\xc3\xb8rrelse som den anden rygfinne, og en halvm\xc3\xa5ne lignende halefinne. _NEWLINE_Snuden er konisk-spids og langstrakt og rager langt over munden; ogs\xc3\xa5 over og underk\xc3\xa6bens talrige i flere r\xc3\xa6kker st\xc3\xa5ende enkeltspidsede t\xc3\xa6nder er sm\xc3\xa5 og buede. \xc3\x98jnene og spr\xc3\xb8jte\xc3\xa5bningen er lille. Brugdens mest p\xc3\xa5faldende kendetegn er, foruden sin st\xc3\xb8rrelse, de fem par store g\xc3\xa6llespalter.'